Mirza Džomba
Mirza Džomba (Rijeka, 28. februar 1977) bivši je hrvatski rukometni reprezentativac i član hrvatskog rukometnog prvoligaša RK Croatia Osiguranja (Zagreb). Igrao je na poziciji desnog krila i jedan je od najboljih desnih krila na svijetu. Taj 191 cm visoki igrač klupsku je karijeru započeo u RK Zamet. Karijera ga je dalje vodila u RK Badel Zagreb, mađarski Fotex Veszprém, te konačno, od 2004. godine, u Ciudad Real. Do sada je odigrao 150 međunarodnih utakmica i postigao 587 golova. S hrvatskom rukometnom reprezentacijom osvojio je zlata na SP 2003. u Portugalu i OI 2004. u Atini, te srebro na SP 2005. u Tunisu. Na EP 2004. u Sloveniji bio je najbolji strijelac prvenstva sa 46 postignutih golova. Iste godine izabran je i u idealnu postavu na OI u Atini. Kao član Ciudad Rela izabran je u najbolju postavu lige 2006. godine kada je bio i najbolji strijelac svog kluba sa 136 golova. Po šest puta je sa svojim klubom osvajao naslove državnog prvaka i pobjednika kupa. Čak je sedam sezona igrao u finalu rukometne Lige prvaka, ali je samo jednom njegov tim bio najbolji (2005/2006. sa Ciudad Realom).